CELEX: 22013D0026
Language: hu
Date: 2013-02-01 00:00:00
Title: Az EGT Vegyes Bizottság 26/2013 határozata ( 2013. február 1. ) az Európai Gazdasági Térségről szóló megállapodás XX. mellékletének (Környezet) módosításáról

30.5.2013   
            
            
               HU
            
            
               Az Európai Unió Hivatalos Lapja
            
            
               L 144/32
            
         AZ EGT VEGYES BIZOTTSÁG 26/2013 HATÁROZATA
   (2013. február 1.)
   az Európai Gazdasági Térségről szóló megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A fémhigany és egyes higanyvegyületek és -keverékek kiviteli tilalmáról, valamint a fémhigany biztonságos tárolásáról szóló, 2008. október 22-i 1102/2008/EK európai parlamenti és tanácsi rendeletet (1) bele kell foglalni az EGT-megállapodásba.
            
         
               (2)
            
            
               Az 1102/2008/EK rendeletet annak figyelembevételével kell értelmezni, hogy a harmadik országokkal folytatott kereskedelem nem tartozik az EGT-megállapodás hatálya alá, ezért a rendeletnek a higany kivitelét megtiltó rendelkezései nem alkalmazandók az EFTA-államokra. Mivel azonban a higanyt mint hulladékot érintő rendelkezések vonatkoznak az EGT-re, az EFTA-államok együttműködnek a kiviteli tilalom hatékonyságának biztosítása érdekében.
            
         
               (3)
            
            
               Az EGT-megállapodás XX. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XX. melléklete a 22. pont (96/59/EK tanácsi irányelv) után az alábbi ponttal egészül ki:
   
               „22a.
            
            
               
                  32008 R 1102: az Európai Parlament és a Tanács 2008. október 22-i 1102/2008/EK rendelete a fémhigany és egyes higanyvegyületek és -keverékek kiviteli tilalmáról, valamint a fémhigany biztonságos tárolásáról (HL L 304., 2008.11.14., 75. o.).
               A rendelet rendelkezései e megállapodás alkalmazásában a következő kiigazításokkal értendők:
               
                           a)
                        
                        
                           Az 1. cikket a következőképpen kell értelmezni:
                           »Az Unióból az EFTA-államokba és az EFTA-államokból az Unióba, valamint az EFTA-államok között engedélyezett a fémhigany (Hg, CAS RN 7439-97-6), a cinóber érc, a higany(I)-klorid (Hg2Cl2, CAS RN 10112-91-1), a higany(II)-oxid (HgO, CAS RN 21908-53-2) és a fémhigany egyéb anyagokkal – beleértve a higanyötvözeteket is – alkotott, legalább 95 tömegszázalékos higanykoncentrációjú keverékeinek kivitele.
                           Ez nem érinti egy adott EFTA-államban a rendelet EGT-megállapodásba való belefoglalásakor hatályos szigorúbb behozatali és kiviteli tilalmakat.
                           Az EFTA-államok hatékony intézkedéseket hoznak annak érdekében, hogy az első albekezdésben említett higanyt, valamint higanyvegyületeket és -keverékeket nem exportálnak az Unióból harmadik országba valamely EFTA-államon keresztül. Ugyanez alkalmazandó a fémhigany egyéb anyagokkal való, kizárólag a fémhiganynak az Unióból harmadik országba valamely EFTA-államon keresztüli kivitele érdekében történő ötvözésére. Ez nem vonatkozik az első albekezdésben említett vegyületek kutatási-fejlesztési, orvosi vagy elemzési célokra történő kivitelére.«
                        
                     
                           b)
                        
                        
                           A 9. cikk nem alkalmazandó az EFTA-államokra.”
                        
                     
         2. cikk
   Az 1102/2008/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2013. február 2-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (2).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. február 1-jén.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 304., 2008.11.14., 75. o.
   
      (2)  Alkotmányos követelmények fennállását nem jelezték.